አዲስ አበባ ስታዲየም እድሳት ሊደረግለት ነው
 እድሜ ጠገቡ የአዲስ አበባ ስታዲየም ከተማዋን በማይመጥን መልኩ በርካታ ጉዳቶች ያሉበት መሆኑ ይታወቃል፡፡ በዚህም ምክንያት የአፍሪካ እግር ኳስ ኮንፌዴሬሽን (ካፍን) የስታዲየም መስፈርትን ያላሟላ በመሆኑ አህጉርና ዓለም አቀፍ ጨዋታዎችን እንዳያስተናግድ አግዶታል፡: ይህ ታሪካዊ ስታዲየም ደረጃውን የሚመጥን እድሳት ሊደረግለት እንደሚገባ በብዙዎች ሲነሳ ቆይቷል፡፡ የኢፌዴሪ ስፖርት ኮሚሽንም ስታዲየሙ እድሳት ሊደረግለት መሆኑን አስታውቋል፡፡ እድሳቱን ለማከናወንም የዲዛይን፣ የማማከር እና የቁጥጥር አገልግሎት ከሚሰራ ድርጅት ጋር የውል ስምምነት ተደርጓል። ስራውን የሚያከናውነውም ዮሐንስ አባይ የተባለ አማካሪ አርክቴክቸር እና ኢንጅነሪንግ ድርጅት ሲሆን፤ የዲዛይን ስራውን በአንድ ወር ጊዜ ውስጥ እንደሚጠናቀቅም ይታወቃል። እድሳቱ የካፍ መስፈርትን ጠብቆ የሚሰራም ነው።